CELEX: 32008R1165
Language: mt
Date: 2008-11-19 00:00:00
Title: Regolament (KE) Nru 1165/2008 tal-Parlament Ewropew u tal-Kunsill tad- 19 ta' Novembru 2008 li jikkonċerna l-istatistika dwar il-bhejjem u l-laħam u li jħassar id-Direttivi tal-Kunsill 93/23/KEE, 93/24/KEE u 93/25/KEE (Test b'rilevanza għaż-ŻEE)

1.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 321/1
            
         REGOLAMENT (KE) Nru 1165/2008 TAL-PARLAMENT EWROPEW U TAL-KUNSILL
   tad-19 ta' Novembru 2008
   li jikkonċerna l-istatistika dwar il-bhejjem u l-laħam u li jħassar id-Direttivi tal-Kunsill 93/23/KEE, 93/24/KEE u 93/25/KEE
   (Test b'rilevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,
   Wara li kkunsidraw il-proposta mill-Kummissjoni,
   Filwaqt li jaġixxu skond il-proċedura stabbilita fl-Artikolu 251 tat-Trattat (1),
   Billi:
   
               (1)
            
            
               Id-Direttiva tal-Kunsill 93/23/KEE ta' l-1 ta  Ġunju 1993 dwar stħarriġ ta' statistika li trid tkun imwettqa dwar il-produzzjoni tal-majjal (2), id-Direttiva tal-Kunsill 93/24/KEE ta' l-1 ta' Ġunju 1993 dwar stħarriġ ta' statistika li għandhom isiru fuq il-produzzjoni ta' annimali bovini (3) u d-Direttiva tal-Kunsill 93/25/KEE ta' l-1 ta' Ġunju 1993 dwar stħarriġ ta' statistika li għandhom isiru fuq merħliet ta' nagħaġ u mogħoż (4), ġew emendati diversi drabi. Billi issa huma meħtieġa aktar emendi u simplifikazzjonijiet, dawn l-atti għandhom, għall-finijiet ta' ċarezza, jiġu sostitwiti, b'att wieħed.
            
         
               (2)
            
            
               Sabiex jiġi żgurat li l-politika agrikola komuni tiġi amministrata sew, partikolarment fejn huma kkonċernati s-swieq taċ-ċanga, tal-vitella, tal-laħam tal-majjal, tal-laħam tan-nagħaġ, tal-laħam tal-mogħoż u tal-laħam tat-tjur, il-Kummissjoni teħtieġ data regolari dwar ix-xejriet fil-bhejjem u fil-produzzjoni tal-laħam.
            
         
               (3)
            
            
               Ir-Regolament tal-Kunsill (KEE) Nru 571/88 tad-29 ta' Frar 1988 dwar l-organizzazzjoni ta' l-istħarriġ Komunitarju dwar l-istruttura ta' l-impriżi agrikoli (5) jipprevedi programm ta' stħarriġ tal-Komunità biex jiġu prodotti statistiċi dwar l-istruttura ta' l-impriżi agrikoli sa l-2007.
            
         
               (4)
            
            
               Skond ir-Regolament (KE) Nru 1059/2003 tal-Parlament Ewropew u tal-Kunsill tas-26 ta' Mejju 2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (6), l-istatistika kollha mill-Istati Membri mibgħuta lill-Kummissjoni li hija mqassma skond l-unitajiet territorjali għandha tuża l-klassifikazzjoni NUTS. Konsegwentement, biex tiġi stabbilita statistika reġjonali komparabbli, l-unitajiet territorjali għandhom jiġu definiti skond il-klassifikazzjoni NUTS.
            
         
               (5)
            
            
               Biex jiġi limitat il-piż fuq l-Istati Membri, il-ħtiġiet tad-data reġjonali m'għandhomx jeċċedu l-ħtiġiet stabbiliti bil-leġislazzjoni preċedenti (dment li sadanittant ikunu dehru livelli reġjonali ġodda) u d-data reġjonali għandha tkun fakultattiva meta n-numri tal-bhejjem reġjonali jkunu taħt ċerti limiti.
            
         
               (6)
            
            
               Biex tiġi ffaċilitata l-implimentazzjoni ta' dan ir-Regolament, hija meħtieġa kooperazzjoni mill-qrib bejn l-Istati Membri u l-Kummissjoni u din tista' tintlaħaq partikolarment bl-assistenza tal-Kumitat Permanenti dwar l-Istatistika Agrikola stabbilit bid-Deċiżjoni tal-Kunsill 72/279/KEE (7).
            
         
               (7)
            
            
               Sabiex tiġi żgurata tranżizzjoni bla xkiel mir-reġim applikabbli skond id-Direttivi tal-Kunsill 93/23/KEE, 93/24/KEE u 93/25/KEE, dan ir-Regolament għandu jippermetti l-għoti ta' deroga għal perijodu sa sena u fil-każ tan-nagħaġ u tal-mogħoż, sa sentejn, li għandu jingħata lill-Istati Membri fejn l-applikazzjoni ta' dan ir-Regolament għas-sistemi statistiċi nazzjonali tagħhom tkun teħtieġ adattamenti maġġuri u jkun hemm il-possibbiltà li tikkawżaproblemi prattiċi sinifikanti.
            
         
               (8)
            
            
               Il-miżuri għall-produzzjoni ta' l-istatistika previsti f'dan ir-Regolament huma meħtieġa għat-twettiq ta' l-attivitajiet tal-Komunità. Billi l-objettiv ta' l-azzjoni proposta, jiġifieri l-istabbiliment ta' qafas legali komuni għall-produzzjoni sistematika ta' statistika Komunitarja dwar il-bhejjem u l-laħam fl-Istati Membri, ma jistax jinkiseb suffiċjentament mill-Istati Membri u jista' għalhekk jinkiseb aħjar fil-livell Komunitarju, il-Komunità tista' tadotta miżuri b'konformità mal-prinċipju ta' sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li hu meħtieġ sabiex jinkiseb dak l-objettiv.
            
         
               (9)
            
            
               Skond ir-Regolament tal-Kunsill (KE) Nru 322/97 tas-17 ta' Frar 1997 dwar statistika Komunitarja (8) li jipprevedi qafas ta' referenza għad-dispożizzjonijiet ta' dan ir-Regolament, huwa meħtieġ li l-ġbir ta' l-istatistika jikkonforma mal-prinċipju ta' imparzjalità, jiġifieri b'mod partikolari oġġettività u indipendenza xjentifika, kif ukoll trasparenza, affidabilita’, rilevanza, kost-effettività u konfidenzjalità ta' l-statistika.
            
         
               (10)
            
            
               Il-miżuri meħtieġa għall-implimentazzjoni ta' dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat implimentattivi konferiti lill-Kummissjoni (9).
            
         
               (11)
            
            
               B'mod partikolari, il-Kummissjoni għandha tingħata s-setgħa biex temenda l-Annessi I, II, IV u V. Billi tali miżuri huma ta' kamp ta' applikazzjoni ġenerali u huma mfassla biex jemendaw elementi mhux essenzjali ta' dan ir-Regolament, inter alia billi jissupplimentawh b'elementi mhux essenzjali ġodda, dawn għandhom jiġu adottati skond il-proċedura regolatorja bi skrutinju skond l-Artikolu 5a tad-Deċiżjoni 1999/468/KE.
            
         
               (12)
            
            
               Id-Direttivi 93/23/KEE, 93/24/KEE u 93/25/KEE għandhom għalhekk jiġu mħassra.
            
         
               (13)
            
            
               Il-Kumitat Permanenti għall-Istatistika Agrikola ġie kkonsultat.
            
         ADOTTAW DAN IR-REGOLAMENT:
   Artikolu 1
   Suġġett
   L-għan ta' dan ir-Regolament huwa li jistabbilixxi qafas legali komuni għall-produzzjoni sistematika ta' l-istatistika tal-Komunità dwar il-bhejjem u l-produzzjoni ta' laħam, b'mod partikolari
   
               (a)
            
            
               Statistika dwar annimali bovini, majjali, nagħaġ u mogħoż;
            
         
               (b)
            
            
               Statistika dwar il-qtil ta' annimali bovini, majjali, nagħaġ, mogħoż u tjur; u
            
         
               (ċ)
            
            
               Tbassir ta' produzzjoni taċ-ċanga, tal-vitella, tal-laħam tal-majjal„ tal-laħam tan-nagħaġ u tal-laħam tal-mogħoż.
            
         Artikolu 2
   Definizzjonijiet
   Għall-finijiet ta' dan ir-Regolament għandhom japplikaw id-definizzjonijiet li ġejjin:
   
               1.
            
            
               “Impriża agrikola” tfisser impriża agrikola kif definita fl-Artikolu 2(a) tar-Regolament (KE) Nru 1166/2008 ta’... tal-Parlament Ewropew u tal-Kunsill tad-19 ta' Novembru 2008 dwar stħarriġ dwar strutturi tal-impriżi agrikoli u stħarriġ dwar metodi ta' produzzjoni agrikola (10);
            
         
               2.
            
            
               “Stħarriġ fuq kampjun” tfisser stħarriġ fuq kampjun kif definit fl-Artikolu 2(c) tar-Regolament (KE) Nru 1166/2008;
            
         
               3.
            
            
               It-terminu “annimal bovin” ifisser annimali domestiċi ta' l-ispeċi Bos Taurus u Bubalus bubalis, inklużi ibridi bħall-Beefalo;
            
         
               4.
            
            
               It-terminu “majjal” ifisser annimali domestiċi ta' l-ispeċi Sus scrofa domestica;
            
         
               5.
            
            
               It-terminu“nagħġa” jfisser annimali domestiċi ta' l-ispeċi Ovis aries;
            
         
               6.
            
            
               It-terminu “mogħża” jfisser annimali domestiċi tas-subspeċi Capra aegagrus hircus;
            
         
               7.
            
            
               It-terminu “tjur” ifisser għasafar domestiċi ta' l-ispeċi Gallus gallus (tiġieġ), Meleagris spp. (dundjani), Anas spp. u Cairina moschata (papri) u Anser anser dom. (wiżż). Għasafar domestiċi ta' l-ispeċi Coturnix spp. (summien), Phasianus spp. (faġani), Numida meleagris dom. (fargħun), Columbinae spp. (ħamiem), u Struthio camelus (nagħam) huma inklużi. Madankollu jeskludi għasafar imrobbijin ikkonfinati għal skopijiet ta' kaċċa u mhux għall-produzzjoni tal-laħam;
            
         
               8.
            
            
               It-terminu “biċċerija” jfisser stabbiliment reġistrat u approvat uffiċjalment użat għall-qtil u t-tlestija ta' l-annimali li l-laħam tagħhom huwa intenzjonat għall-konsum mill-bniedem.
            
         Definizzjonijiet oħrajn għall-għan tar-Regolament preżenti huma mniżżlin fl-Anness I.
   TAQSIMA I
   STATISTIKA DWAR IL-BHEJJEM
   Artikolu 3
   Kopertura
   1.   Kull Stat Membru għandu jipproduċi statistika dwar in-numru ta' annimali bovini, majjali, nagħaġ u mogħoż miżmumin fl-impriżi agrikoli fit-territorju tiegħu.
   2.   L-Istati Membri li jwettqu stħarriġ fuq kampjun għandhom ikopru biżżejjed impriżi agrikoli biex jagħmlu tajjeb għal mill-inqas 95 % tal-popolazzjoni kollha, kif stabbilit mill-aħħar stħarriġ dwar l-istruttura ta' l-impriżi agrikoli.
   Artikolu 4
   Frekwenza u perijodu ta' referenza
   1.   L-istatistika dwar il-bhejjem bovini għandha ssir darbtejn fis-sena, b'referenza għal jum stabbilit f'Mejju/Ġunju u jum stabbilit f'Novembru/Diċembru. Dawk l-Istati Membri li l-popolazzjoni tagħhom tal-bovini hija inqas minn 1 500 000 ras jistgħu jipproduċu din l-istatistika darba fis-sena biss, b'referenza għal jum stabbilit f'Novembru/Diċembru.
   2.   L-istatistika dwar il-majjali għandha ssir darbtejn fis-sena, b'referenza għal jum stabbilit f' Mejju/Ġunju u jum stabbilit f'Novembru/Diċembru. Dawk l-Istati Membri li l-popolazzjoni tal-majjali tagħhom hija anqas minn 3 000 000 ras jistgħu jipproduċu din l-istatistika darba fis-sena biss, b'referenza għal jum stabbilit f'Novembru/Diċembru.
   3.   L-istatistika dwar in-nagħaġ għandha ssir darba fis-sena, b'referenza għal jum stabbilit f'Novembru/f'Diċembru, minn dawk l-Istati Membri li l-popolazzjoni tagħhom ta' nagħaġ hija ta' 500 000 ras jew aktar.
   4.   L-istatistika dwar il-mogħoż għandha ssir darba fis-sena, b'referenza għal jum stabbilit f'Novembru/Diċembru, minn dawk l-Istati Membri li l-popolazzjoni ta' mogħoż hija ta' 500 000 ras jew aktar.
   Artikolu 5
   Kategoriji
   L-istatistika dwar il-bhejjem għandha tiġi prodotta għall-kategoriji mniżżlin fl-Anness II.
   Artikolu 6
   Preċiżjoni
   1.   L-Istati Membri li jwettqu l-istħarriġ għandhom jieħdu l-passi neċessarji sabiex ir-riżultati ta' l-istħarriġ nazzjonali li jiġu estrapolati jikkonformaw mal-kondizzjonijiet ta' preċiżjoni stipolati fl-Anness III.
   2.   Stat Membru li jiddeċiedi li juża sors amministrattiv, għandu jinforma lill-Kummissjoni minn qabel u għandu jipprovdi d-dettalji dwar il-metodu li ser jintuża u l-kwalità tad-data minn dak is-sors amministrattiv.
   3.   Stat Membru li jiddeċiedi li juża sorsi li mhumiex stħarriġ, għandu jiżgura li l-informazzjoni miksuba minn tali sorsi hi ta' l-anqas ta' l-istess kwalità bħall-informazzjoni miksuba mill-istħarriġ ta' l-istatisitika.
   Artikolu 7
   Skadenzi għat-trasmissjoni
   1.   L-Istati Membri għandhom jgħaddu lill-Kummissjoni l-istatistika proviżorja dwar il-bhejjem qabel:
   
               (a)
            
            
               il-15 ta' Settembru ta' l-istess sena għall-istatistika ta' Mejju/Ġunju;
            
         
               (b)
            
            
               il-15 ta' Frar tas-sena ta' wara għall-istatistika ta' Novembru/Diċembru.
            
         2.   L-Istati Membri għandhom jgħaddu lill-Kummissjoni l-istatistika definittiva dwar il-bhejjem qabel:
   
               (a)
            
            
               il-15 ta' Ottubru ta' l-istess sena għall-istatistika ta' Mejju/Ġunju;
            
         
               (b)
            
            
               il-15 ta' Mejju tas-sena ta' wara għall-istatistika ta' Novembru/Diċembru.
            
         Artikolu 8
   Statistika reġjonali
   L-istatistika ta' Novembru/Diċembru għandha titqassam skond l-unitajiet territorjali NUTS 1 u NUTS 2 definiti fir-Regolament (KE) Nru 1059/2003. B'eċċezzjoni dawn jistgħu jiġu pprovduti biss mill-unitajiet territorjali NUTS 1 għall-Ġermanja u r-Renju Unit. Huma fakultattivi għall-unitajiet territorjali li għandhom anqas minn 75 000 annimal bovin, 150 000 majjal, 100 000 nagħġa u 25 000 mogħża jekk dawn l-unitajiet territorjali flimkien jikkostitwixxu 5 % jew anqas tal-popolazzjoni nazzjonali ta' l-annimali rilevanti.
   TAQSIMA II
   STATISTIKA DWAR IL-QTIL TAL-BHEJJEM
   Artikolu 9
   Kopertura
   Kull Stat Membru għandu jipproduċi statistika relatata man-numru u l-piż tal-karkassi ta' annimali bovini, majjali, nagħaġ, mogħoż u tjur maqtulin fil-biċċeriji fit-territorju tiegħu, li l-laħam tagħhom hu meqjus bħala tajjeb għall-konsum mill-bniedem. Għandu wkoll jipprovdi stimi dwar kemm hu wiesa’ l-qtil li ma jsirx fil-biċċeriji, sabiex l-istatistika tinkludi, l-annimali bovini, l-majjali, in-nagħaġ u l-mogħoż kollha maqtulin fit-territorju tiegħu.
   Artikolu 10
   Frekwenza u perijodu ta' referenza
   1.   L-istatistika dwar qtil fil-biċċeriji għandha tiġi prodotta kull xahar minn kull Stat Membru. Il-perijodu ta' referenza għandu jkun ix-xahar kalendarju.
   2.   L-istatistika dwar qtil li ma jsirx fil-biċċeriji għandha tiġi prodotta kull sena minn kull Stat Membru. Il-perijodu ta' referenza għandu jkun is-sena kalendarja.
   Artikolu 11
   Kategoriji
   L-istatistika dwar il-qtil għandha tiġi pprovduta għall-kategoriji mniżżlin fl-Anness IV.
   Artikolu 12
   Skadenzi għat-trasmissjoni
   L-Istati Membri għandhom jgħaddu lill-Kummissjoni l-istatistika:
   
               (a)
            
            
               dwar il-qtil fil-biċċeriji fi żmien 60 jum wara l-perijodu ta' referenza;
            
         
               (b)
            
            
               dwar il-qtil li ma jsirx fil-biċċeriji qabel it-30 ta' Ġunju tas-sena ta' wara.
            
         TAQSIMA III
   TBASSIR DWAR IL-PRODUZZJONI TAL-LAĦAM
   Artikolu 13
   Kopertura
   L-Istati Membri għandhom jużaw l-istatistika msemmija fit-Taqsimiet I u II, u informazzjoni oħra disponibbli, biex jipproduċu tbassir dwar il-provvista tagħhom ta' annimali bovini, majjali, nagħaġ u mogħoż. Din il-provvista għandha tkunespressa bħala l-produzzjoni indiġena grossa, li tikkorrispondi għan-numru ta' annimali bovini, majjali, nagħaġ u mogħoż maqtulin, miżjud mal-bilanċ tal-kummerċ intra-Komunitarju u estern ta' l-annimali ħajjin ta' dawn l-ispeċi.
   Artikolu 14
   Frekwenza u perijodu ta' referenza
   1.   It-tbassir għall-annimali bovini għandu jiġi pprovdut darbtejn fis-sena minn kull Stat Membru. Dawk l-Istati Membri li l-popolazzjoni bovina tagħhom hija anqas minn 1 500 000 ras jistgħu jipproduċu dan it-tbassir darba fis-sena biss.
   2.   It-tbassir għall-majjali għandu jiġi pprovdut darbtejn fis-sena minn kull Stat Membru. Dawk l-Istati Membri li l-popolazzjoni tal-majjali tagħhom hija inqas minn 3 000 000 ras jistgħu jipproduċu dawn il-previżjonijiet darba fis-sena biss.
   3.   It-tbassir għan-nagħaġ għandu jiġi pprovdut darba fis-sena mill-Istati Membri li l-popolazzjoni tan-nagħaġ tagħhom hija ta' 500 000 ras jew aktar.
   4.   It-tbassir għall-mogħoż għandu jiġi pprovdut darba fis-sena mill-Istati Membri li l-popolazzjoni tal-mogħoż tagħhom hija ta' 500 000 ras jew aktar.
   5.   It-tbassir għandu jkopri:
   
               (a)
            
            
               tliet semestri għall-annimali bovini u erba' trimestri għall-majjali għall-Istati Membri li jipprovdu tbassir darbtejn fis-sena;
            
         
               (b)
            
            
               erba' semestri għall-annimali bovini u sitt trimestri għall-majjali għall-Istati Membri li jipprovdu tbassir darba fis-sena;
            
         
               (ċ)
            
            
               żewġ semestri għan-nagħaġ u l-mogħoż.
            
         Artikolu 15
   Kategoriji
   It-tbassir għandu jiġi pprovdut għall-kategoriji mniżżlin fl-Anness V.
   Artikolu 16
   Skadenzi għat-trasmissjoni
   L-Istati Membri għandhom jgħaddu lill-Kummissjoni it-tbassir tal-produzzjoni tal-laħam:
   
               (a)
            
            
               qabel il-15 ta' Frar għat-tbassir għall-annimali bovini mill-bidu ta' l-ewwel semestru tas-sena attwali sat-tmiem ta' l-ewwel semestru tas-sena ta' wara u qabel il-15 ta' Settembru għat-tbassir mill-bidu tat-tieni semestru tas-sena attwali sat-tmiem tat-tieni semestru tas-sena ta' wara għall-Istati Membri li jipprovdu tbassir darbtejn fis-sena;
            
         
               (b)
            
            
               qabel il-15 ta' Frar għat-tbassir għall-annimali bovini mill-bidu ta' l-ewwel semestru tas-sena attwali sat-tmiem tat-tieni semestru tas-sena ta' wara għall-Istati Membri li jipprovdu tbassir darba fis-sena;
            
         
               (ċ)
            
            
               qabel il-15 ta' Frar għat-tbassir għall-majjali mill-bidu ta' l-ewwel trimestru sat-tmiem ta' l-aħħar trimestru tas-sena attwali u qabel il-15 ta' Settembru għat-tbassir mill-bidu tat-tielet trimestru tas-sena attwali sa tmiem it-tieni trimestru tas-sena ta' wara għall-Istati Membri li jipprovdu tbassir darbtejn fis-sena;
            
         
               (d)
            
            
               qabel il-15 ta' Frar għat-tbassir għall-majjali mill-bidu ta' l-ewwel trimestru tas-sena attwali sat-tmiem tat-tieni trimestru tas-sena ta' wara għall-Istati Membri li jipprovdu tbassir darba fis-sena;
            
         
               (e)
            
            
               qabel il-15 ta' Frar għat-tbassir għan-nagħaġ u l-mogħoż mill-bidu ta' l-ewwel semestru tas-sena attwali sat-tmiem tat-tieni semestru tas-sena attwali għan-nagħaġ u l-mogħoż.
            
         TAQSIMA IV
   DISPOŻIZZJONIJIET ĠENERALI
   Artikolu 17
   Valutazzjoni tal-kwalità u rapporti
   1.   Għall-għanijiet ta' dan ir-Regolament, għandhom japplikaw id-dimensjonijiet li ġejjin ta' valutazzjoni tal-kwalità għall-istatistika li għandha tiġi mgħoddija:
   
               (a)
            
            
               “ir-rilevanza” tirreferi għall-grad ta' kemm l-istatistika tilħaq il-ħtiġijiet attwali u potenzjali ta' l-utenti;
            
         
               (b)
            
            
               “il-preċizjoni” tirreferi għal kemm l-estimi jqarrbu lejn il-valuri vera mhux magħrufa;
            
         
               (ċ)
            
            
               “il-wasla fil-ħin” tirreferi għad-dewmien ta' żmien bejn id-disponibilità tat-tagħrif u l-avveniment jew il-fenomenu li dan jiddeskrivi;
            
         
               (d)
            
            
               “il-puntwalità” tirreferi għad-dewmien ta' żmien bejn id-data ta' rilaxx tad-data u d-data mmirata meta suppost kellha tintbagħat;
            
         
               (e)
            
            
               “l-aċċessibbiltà” u “ċ-ċarezza” jirreferu għall-kundizzjonijiet u l-modalitajiet li bihom l-utenti jistgħu jiksbu, jużaw u jinterpretaw id-data;
            
         
               (f)
            
            
               “il-komparabilità” tirreferi għall-kejl ta' l-impatt tad-differenzi fil-kunċetti statistiċi u għodod u proċeduri applikati meta l-istatistika titqabbel bejn iż-żoni ġeografiċi, dominji settorjali jew fuqq medda ta' żmien; u
            
         
               (g)
            
            
               “il-koerenza” tirreferi għall-adegwatezza tad-data li tkun marbuta b'mod affidabbli b'modi differenti u għal użu varju.
            
         2.   Kull tliet snin, u għall-ewwel darba sa l-1 ta' Lulju 2011, l-Istati Membri għandhom jipprovdu lill-Kummissjoni (Eurostat) b'rapport dwar il-kwalità tad-data mibgħuta.
   3.   Ir-rapporti tal-kwalità għandhom jiddeskrivu:
   
               (a)
            
            
               l-organizzazzjoni ta' l-istħarriġ kopert b'dan ir-Regolament u l-metodoloġija applikata;
            
         
               (b)
            
            
               il-livelli ta' preċiżjoni miksuba għall-kampjuni ta' l-istħarriġ msemmija f'dan ir-Regolament;
            
         
               (ċ)
            
            
               il-kwalità tas-sorsi utilizzati minbarra l-istħarriġ, u
            
         
               (d)
            
            
               il-kwalità tat-tbassir imsemmija f'dan ir-Regolament.
            
         4.   L-Istati Membri għandhom jgħarrfu lill-Kummissjoni dwar kwalunkwe bidla metodoloġika jew bidla oħra li għandha effett konsiderevolifuq l-istatistika. Dan għandu jsir mhux aktar tard minn tliet xhur wara li din il-bidla tidħol fis-seħħ.
   5.   Il-prinċipju li l-ispejjeż addizzjonali u l-piżijiet jinżammu f'limiti raġonevoli għandu jittieħed f'konsiderazzjoni.
   Artikolu 18
   Miżuri ta' implimentazzjoni
   1.   Il-miżuri mfassla biex jiġu emendati l-elementi mhux essenzjali ta' dan ir-Regolament, inter alia, billi jissupplimentawh, u li għandhom x'jaqsmu ma' modifiki għall-Annessi I, II, IV u V għandhom jiġu adottati skond il-proċedura regolatorja bi skrutinju msemmija fl-Artikolu 19(2).
   2.   Il-prinċipju li l-benefiċċji ta' modifiki għandhom ikunu akbar mill-ispejjeż, u lill-prinċipju li l-ispejjeż u l-piżijiet addizzjonali jibqgħu f'limiti raġonevoli għandu jittieħed f'konsiderazzjoni.
   Artikolu 19
   Proċedura ta' Kumitat
   1.   Il-Kummissjoni għandha tkun megħjuna mill-Kumitat Permanenti għall-Istatistika Agrikola.
   2.   Fejn issir referenza għal dan il-paragrafu, għandhom japplikaw l-Artikolu 5a(1) sa (4) u l-Artikolu 7 tad-Deċiżjoni 1999/468/KE, b'kont meħud tad-dispożizzjonijiet ta’ l-Artikolu 8 tagħha.
   Artikolu 20
   Deroga
   1.   Fejn l-applikazzjoni ta' dan ir-Regolament għas-sistema statistika nazzjonali ta' Stat Membru teħtieġ adattamenti maġġuri u x'aktarx tikkawża problemi prattiċi sinifikanti, il-Kummissjoni tista' tagħti deroga mill-applikazzjoni tiegħu sa l-1 ta' Jannar 2010 u fil-każ ta' statistiċi dwar in-nagħaġ u l-mogħoż, sa l-1 ta' Jannar 2011.
   2.   Tali Stati Membri għandhom jinformaw lill-Kummissjoni b'dan mhux aktar tard mill-21 ta' Marzu 2009.
   Artikolu 21
   Revoka
   1.   Mingħajr preġudizzju għall-paragrafu 3 ta' dan l-Artikolu, id-Direttivi tal-Kunsill 93/23/KEE, 93/24/KEE u 93/25/KEE għandhom jiġu mħassra.
   2.   Ir-referenzi magħmula għal Direttivi mħassra għandhom jitqiesu bħala referenzi għal dan ir-Regolament.
   3.   B'deroga mill-Artikolu 22(2), Stat Membru li jkun ingħata deroga skond l-Artikolu 20 għandu jkompli japplika d-dispożizzjonijiet tad-Direttivi 93/23/KEE, 93/24/KEE u 93/25/KEE (KEE) għat-tul taż-żmien tal-perijodu tad-deroga.
   Artikolu 22
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Huwa għandu japplika mill-1 ta' Jannar 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, 19 ta' Novembru 2008.
      
         
            Għall-Parlament Ewropew
         
         
            Il-President
         
         H.-G. PÖTTERING
      
      
         
            Għall-Kunsill
         
         
            Il-President
         
         J.-P. JOUYET
      
   
   
      (1)  Opinjoni tal-Parlament Ewropew ta' l-20 ta' Mejju 2008 (għadha mhux ippubblikata fil-Ġurnal Uffiċjali) u d-Deċiżjoni tal-Kunsill tas-27 ta' Ottubru 2008.
   
      (2)  ĠU L 149, 21.6.1993, p. 1.
   
      (3)  ĠU L 149, 21.6.1993, p. 5.
   
      (4)  ĠU L 149, 21.6.1993, p. 10.
   
      (5)  ĠU L 56, 2.3.1988, p. 1.
   
      (6)  ĠU L 154, 21.6.2003, p. 1.
   
      (7)  ĠU L 179, 7.8.1972, p. 1.
   
      (8)  ĠU L 52, 22.2.1997, p. 1.
   
      (9)  ĠU L 184, 17.7.1999, p. 23.
   
      (10)  Ara paġna 14 ta' dan Il-Ġurnal Uffiċjali.
   
      ANNESS I
      DEFINIZZJONIJIET
      Għall-għanijiet ta' dan ir-Regolament, għandhom japplikaw dawn id-definizzjonijiet:
      1.   il-kategoriji ta' annimali bovini
      
                   
               
               
                  Anness II
               
               
                  Annessi IV u V
               
            
                  Għoġġiela
               
               
                   
               
               
                  Annimali bovini li għandhom 8 xhur jew inqas
               
            
                  Bhejjem ta' l-ifrat żgħar
               
               
                   
               
               
                  Annimali bovini li għandhom aktar minn 8 xhur imma mhux aktar minn 12-il xahar
               
            
                  Għoġġiela u bhejjem ta' l-ifrat żgħar
               
               
                  Għoġġiela u bhejjem ta' l-ifrat żgħar ta' mhux aktar minn 12-il xahar għall-qatla
               
               
                   
               
            
                  Barrin
               
               
                   
               
               
                  Annimali bovini maskili mhux kastrati li mhux inklużi taħt għoġġiela u bhejjem ta' l-ifrat żgħar
               
            
                  Barrin kastrati
               
               
                   
               
               
                  Annimali bovini maskili kastrati li mhux inklużi taħt għoġġiela u bhejjem ta' l-ifrat żgħar
               
            
                  Erħiet
               
               
                  Annimali bovini femminili li għad ma welldux għoġġiela u li mhumiex inklużi taħt għoġġiela u bhejjem ta' l-ifrat.
               
               
                  Annimali bovini femminili li għad ma welldux għoġġiela u li mhumiex inklużi taħt għoġġiela u bhejjem ta' l-ifrat
               
            
                  Erħiet għall-qatla
               
               
                  Erħiet imrawma għall-produzzjoni tal-laħam
               
               
                   
               
            
                  Erħiet oħrajn
               
               
                  Erħiet imrawma għar-riproduzzjoni u maħsuba biex jissostitwixxu l-baqar tal-ħalib u baqar oħrajn
               
               
                   
               
            
                  Baqar
               
               
                  Annimali bovini femminili li kellhom għoġġiela (inklużi dawk li huma ta' età inqas minn sentejn)
               
               
                  Bovini femminili li kellhom għoġġiela
               
            
                  Baqar tal-ħalib:
               
               
                  Baqar imrawma esklussivament jew prinċipalment għall-produzzjoni ta' ħalib għall-konsum mill-bniedem u/jew għall-ipproċessar ta' prodotti tal-ħalib, inklużi l-baqar għall-qatla (irispettivament minn jekk ġewx imsemmna jew le bejn l-aħħar darba li ġew maħluba u l-qatla tagħhom)
               
               
                   
               
            
                  Baqar oħrajn
               
               
                  Baqar li mhumiex baqar tal-ħalib, possibilment li jinkludu kull xorta ta' baqar tal-ġarr
               
               
                   
               
            2.   kategoriji ta' nagħaġ
      Nagħaġ femminili u ħrief femminili mqegħdin mal-muntun: membri femminili ta' l-ispeċi ovina li diġà welldu ħrief ta' l-inqas darba kif ukoll dawk li tqiegħdu mal-muntun għall-ewwel darba.
      Nagħaġ tal-ħalib: nagħaġ miżmumin esklużivament jew prinċipalment għall-produzzjoni tal-ħalib għall-konsum mill-bniedem u/jew għall-ipproċessar ta' prodotti tal-ħalib, inklużi nagħaġ imħarfa tal-ħalib (kemm jekk huma imħaxxna kemm jekk mhumiex bejn l-aħħar ħalba u l-qatla).
      Nagħaġ femminili oħrajn: nagħaġ femminili oħrajn minbarra nagħaġ tal-ħalib.
      Ħrief: nagħaġ maskili jew femminili ta' inqas minn 12-il xahar.
      3.   it-terminu “karkassa”
      
                  (a)
               
               
                  għall-annimali bovini ifisser il-ġisem sħiħ ta' l-annimal maqtul kif preżentat wara li jiġi żvinat, jitneħħewlu l-imsaren u jiġi mqaxxar, ippreżentat mingħajr ir-ras (separata mill-karkassa fil-ġog atloido-okkipitali); mingħajr is-saqajn (li għandhom jinqatgħu mill-ġog karpametakarpal jew tarsometatarsali); mingħajr l-organi li jinsabu fil-kavita torċika u abdominali, bil-kliewi jew mingħajrhom, ix-xaħam tal-kliewi u x-xaħam pelviku; u mingħajr l-organi sesswali u l-muskoli ta' magħhom u mingħajr il-bżieżel jew ix-xaħam tal-glandola mammarja.
               
            
                  (b)
               
               
                  għall-majjali ifisser il-ġisem ta' majjal maqtul, żvinat u li tneħħewlu l-imsaren, sħiħ jew maqsum matul il-linja tan-nofs, mingħajr ilsien, lanżit, dwiefer, organi sesswali, xaħam “flare”, kliewi u dijaframma.
               
            
                  (ċ)
               
               
                  għan-nagħaġ u l-mogħoż ifisser il-ġisem kollu ta' l-annimal maqtul kif ippreżentat wara li jiġi żvinat, jitneħħewlu l-imsaren u jiġi mqaxxar, ippreżentat mingħajr ir-ras (separata mill-ġog atloido-okkipitali); mingħajr is-saqajn (maqtugħin mill-ġogi karpametakarpali jew tersometatarsali); mingħajr id-denb (maqtugħ bejn is-sitt u s-seba’ verterbrae kaudali); mingħajr l-organi li jinstabu fil-vojt toraċiku u abdominali (ħlief għall-kliewi u x-xaħam tal-kliewi); u mingħajr il-bżieżel u l-organi sesswali; il-kliewi u x-xaħam tal-kliewi huma parti mill-karkassa;
               
            
                  (d)
               
               
                  għat-tjur tfisser imnittfa u mnaddfa, mingħajr ras u riġljen u mingħajr l-għonq, il-qalb, il-fwied u l-qnieżaħ, magħrufa bħala “65 % tiġieġ”, jew ippreżentati mod ieħor.
               
            
               
                  4.
               
               
                  It-terminu “piż tal-karkassa” ifisser il-piż tal-karkassa kiesħa, li għall-majjali, notevolment, jinkiseb billi jitnaqqas 2 % mill-piż rreġistrat sħun ta' l-anqas 45 minuta wara li l-majjal jiġi svinat, u li għall-bhejjem ta' l-ifrat jinkiseb billi jitnaqqas 2 % mill-piż rreġistrat sħun sa mhux aktar tard minn 60 minuta wara li l-annimal ikun ġie żvinat.
               
            
   
      ANNESS II
      KATEGORIJI TA' STATISTIKA DWAR IL-BHEJJEM
      Annimali bovini:
      
                  —
               
               
                  annimali bovini ta' mhux aktar minn sena:
                  
                              —
                           
                           
                              għoġġiela u bhejjem ta' l-ifrat żgħar għall-qatla
                           
                        
                              —
                           
                           
                              oħrajn:
                              
                                          —
                                       
                                       
                                          maskili
                                       
                                    
                                          —
                                       
                                       
                                          femminili
                                       
                                    
                        
            
                  —
               
               
                  annimali bovini ta' aktar minn sena imma ta' anqas minn sentejn (ħlief in-nisa li jkunu welldu):
                  
                              —
                           
                           
                              maskili
                           
                        
                              —
                           
                           
                              femminili (erħiet; annimali li għadhom ma welldux):
                              
                                          —
                                       
                                       
                                          annimali għall-qatla
                                       
                                    
                                          —
                                       
                                       
                                          oħrajn
                                       
                                    
                        
            
                  —
               
               
                  annimali bovini ta' sentejn jew aktar:
                  
                              —
                           
                           
                              maskili
                           
                        
                              —
                           
                           
                              femminili:
                              
                                          —
                                       
                                       
                                          erħiet:
                                          
                                                      —
                                                   
                                                   
                                                      erħiet għall-qatla
                                                   
                                                
                                                      —
                                                   
                                                   
                                                      oħrajn
                                                   
                                                
                                    
                        
                              —
                           
                           
                              baqar (annimali bovini li jkunu welldu, inklużi dawk li għandhom inqas minn sentejn):
                              
                                          —
                                       
                                       
                                          baqar tal-ħalib
                                       
                                    
                                          —
                                       
                                       
                                          oħrajn
                                       
                                    
                        
            
                  —
               
               
                  bufli:
                  
                              —
                           
                           
                              bufli femminili għat-trobbija
                           
                        
                              —
                           
                           
                              bufli oħrajn
                           
                        
            Ħnieżer:
      
                  —
               
               
                  ħnienes b'piż ta' anqas minn 20 kg ħajjin
               
            
                  —
               
               
                  majjali b'piż ta' 20 kg jew aktar iżda anqas minn 50 kg ħajjin
               
            
                  —
               
               
                  majjali tas-simna, li jinkludu majjali maskili u femminili għall-qatla b'piż ħajjin:
                  
                              —
                           
                           
                              ta' 50 kg jew aktar iżda anqas minn 80 kg
                           
                        
                              —
                           
                           
                              ta' 80 kg jew aktar iżda anqas minn 110 kg
                           
                        
                              —
                           
                           
                              ta' 110 kg jew aktar
                           
                        
            
                  —
               
               
                  majjali għat-tnissil b'piż ta' 50 kg jew aktar ħajjin:
                  
                              —
                           
                           
                              majjali maskili
                           
                        
                              —
                           
                           
                              majjali femminili, li minnhom:
                              
                                          —
                                       
                                       
                                          majjali femminili mgħammrin għall-ewwel darba
                                       
                                    
                        
                              —
                           
                           
                              majjali femminili oħra, li minnhom:
                              
                                          —
                                       
                                       
                                          majjali femminili żgħar li għad mhux mgħammrin
                                       
                                    
                        
            Nagħaġ:
      
                  —
               
               
                  nagħaġ femminili u ħrief femminili mqegħdin mal-muntun:
                  
                              —
                           
                           
                              nagħaġ femminili tal-ħalib u ħrief femminili tal-ħalib mqegħdin mal-muntun
                           
                        
                              —
                           
                           
                              nagħaġ femminili u ħrief femminili oħrajn imqegħdin mal-muntun
                           
                        
            
                  —
               
               
                  nagħaġ oħra
               
            Mogħoż
      
                  —
               
               
                  mogħoż li diġà welldu gidien u mogħoż li ġew mgħammra:
                  
                              —
                           
                           
                              mogħoż li diġà welldu gidien
                           
                        
                              —
                           
                           
                              mogħoż mgħammrin għall-ewwel darba
                           
                        
            
                  —
               
               
                  mogħoż oħrajn.
               
            
   
      ANNESS III
      ĦTIĠIET DWAR PREĊIŻJONI
      Fil-każ ta' stħarriġ dwar il-bhejjem, l-iżbalji tat-teħid tal-kampjuni għal kull Stat Membru m'għandhomx ikunu ogħla minn (b'intervall ta' konfidenza ta' 68 %):
      
                  (a)
               
               
                  1 % tan-numru totali ta' annimali bovini (5 % fejn il-popolazzjoni tal-annimali bovini hija inqas minn 1 000 000 ras);
               
            
                  (b)
               
               
                  1,5 % tan-numru totali ta' baqar (5 % fejn il-popolazzjoni tal-baqar hija inqas minn 500 000 ras);
               
            
                  (ċ)
               
               
                  2 % tan-numru totali ta' majjali (5 % fejn il-popolazzjoni tal-majjali hija inqas minn 1 000 000 ras);
               
            
                  (d)
               
               
                  2 % tan-numru totali ta' nagħaġ u ta' mogħoż (5 % fejn il-popolazzjoni tal-mogħoż u tan-nagħaġ hija inqas minn 1 000 000 ras).
               
            
   
      ANNESS IV
      KATEGORIJI TA' STATISTIKA DWAR IL-QTIL
      Annimali bovini
      
                  —
               
               
                  għoġġiela
               
            
                  —
               
               
                  bhejjem ta' l-ifrat żgħar
               
            
                  —
               
               
                  erħiet
               
            
                  —
               
               
                  baqar
               
            
                  —
               
               
                  barrin
               
            
                  —
               
               
                  barrin kastrati
               
            Ħnieżer
      l-ebda tqassim
      Nagħaġ
      
                  —
               
               
                  ħrief
               
            
                  —
               
               
                  oħrajn
               
            Mogħoż
      
         l-ebda tqassim
      Tajr
      
                  —
               
               
                  tiġieġ
               
            
                  —
               
               
                  dundjani
               
            
                  —
               
               
                  papri
               
            
                  —
               
               
                  oħrajn
               
            
   
      ANNESS V
      KATEGORIJI TA' TBASSIR TAL-PRODUZZJONI TAL-LAĦAM
      Annimali bovini:
      
                  —
               
               
                  Għoġġiela u bhejjem ta' l-ifrat żgħar
               
            
                  —
               
               
                  erħiet
               
            
                  —
               
               
                  baqar
               
            
                  —
               
               
                  barrin u barrin kastrati
               
            Hnieżer:
      l-ebda tqassim
      Nagħaġ:
      l-ebda tqassim
      Mogħoż:
      l-ebda tqassim.